ddrg/super_eurlex huggingface dataset:
Komisjoni arvamus vastavalt EÜ asutamislepingu artikli 251 lõike 2 punktile c Euroopa Parlamendi muudatuste kohta nõukogu ühises seisukohas seoses ettepanekuga, mis käsitleb Euroopa parlamendi ja Nõukogu määrust, millega luuakse statistika eesmärgil moodustatud ettevõtlusregistrite ühine raamistik ja tunnistatakse kehtetuks Nõukogu määrus (EMÜ) nr 2186/93 millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2007/0820 lõplik - COD 2005/0032 */





[pic] | EUROOPA ÜHENDUSTE KOMISJON | Brüssel 13.12.2007 KOM(2007) 820 lõplik 2005/0032 (COD) KOMISJONI ARVAMUS vastavalt EÜ asutamislepingu artikli 251 lõike 2 punktile c Euroopa Parlamendi muudatuste kohta nõukogu ühises seisukohas seoses ettepanekuga, mis käsitleb Euroopa Parlamendi ja nõukogu määrust, millega luuakse statistika eesmärgil moodustatud ettevõtlusregistrite ühine raamistik ja tunnistatakse kehtetuks nõukogu määrus (EMÜ) nr 2186/93 MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2005/0032 (COD) KOMISJONI ARVAMUSvastavalt EÜ asutamislepingu artikli 251 lõike 2 punktile c Euroopa Parlamendi muudatuste kohta nõukogu ühises seisukohas seoses ettepanekuga, mis käsitleb Euroopa Parlamendi ja nõukogu määrust, millega luuakse statistika eesmärgil moodustatud ettevõtlusregistrite ühine raamistik ja tunnistatakse kehtetuks nõukogu määrus (EMÜ) nr 2186/93 1. Taust - Ettepanek edastati Euroopa Parlamendile ja nõukogule (KOM(2005)112 –– 2005/0032(COD)) 5. aprillil 2005 - Euroopa Parlament esitas arvamuse esimese lugemise järel (PE A6-0194/2006) 1. juunil 2006 - Nõukogu ühine seisukoht võeti vastu 21. mail 2007 - Euroopa Parlament esitas arvamuse teise lugemise järel (P6_TA-PROV(2007)0479 – A6-0353/2007) 25. oktoobril 2007 2. Komisjoni ettepaneku eesmärk Ettepaneku eesmärk on ajakohastada olemasolevat statistilisi ettevõtlusregistreid käsitlevat määrust, et võtta arvesse uusi nõudeid, eelkõige järgmist: - majanduse üleilmastumine on tekitanud vajaduse koguda teavet ettevõtete gruppide kohta; - erinevate majandusharude integratsioon nõuab, et registrid annaksid majandusest tervikliku ülevaate; - ühtne turg on tekitanud vajaduse täiustada statistika võrreldavust, mis sõltub eelkõige sellest, kui kättesaadavad on ühtlustatud andmed Euroopa Liidus tegutsevate ettevõtete ja nende gruppide kohta. 3. komisjoni arvamus parlamendi muudatusettepanekute kohta 3.1. Komisjoni seisukoha kokkuvõte Parlament võttis vastu kaks muudatusettepanekut. Komisjon nõustub mõlemaga nende praegusel kujul; tegemist on juriidiliste selgitustega, mis ei muuda ettepaneku sisu. 4. Kokkuvõte Komisjon nõustub kõigi parlamendis vastu võetud muudatusettepanekutega.
[pic] | EUROOPA ÜHENDUSTE KOMISJON |

Brüssel 8.4.2008

KOM(2008)193 lõplik

2006/0278 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta,

mis käsitleb Euroopa Parlamendi ja nõukogu direktiivi (ohtlike kaupade siseveo kohta) vastuvõtmist

2006/0278 (COD)

KOMISJONI TEATIS EUROOPA PARLAMENDILE EÜ asutamislepingu artikli 251 lõike 2 teise lõigu alusel nõukogu ühise seisukoha kohta,

mis käsitleb Euroopa Parlamendi ja nõukogu direktiivi (ohtlike kaupade siseveo kohta) vastuvõtmist

1. TAUST

Euroopa Parlamendile ja nõukogule ettepaneku edastamise kuupäev (dokument KOM(2006) 852 (lõplik) – 2006/0278COD)): | 22.12.2006 |

Euroopa Majandus- ja Sotsiaalkomitee arvamuse kuupäev: | 11.7.2007 |

Euroopa Parlamendi arvamuse kuupäev, esimene lugemine: | 5.9.2007 |

Ühise seisukoha vastuvõtmise kuupäev: | 7.4.2008 |

2. KOMISJONI ETTEPANEKU EESMÄRK

22. detsembril 2006 võeti vastu ettepanek direktiivi kohta, kusjuures kavandatud direktiivi eesmärk on tagada ohtlike kaupade ohutu ja turvaline vedu Euroopa Liidus.

Kavandatud direktiiviga ajakohastatakse ja lihtsustatakse ohtlike kaupade veo eeskirju nii, et kõnealused eeskirjad liidetakse üheks ühtlustatud direktiiviks. Samuti laiendatakse direktiivi reguleerimisala, et esimest korda hõlmata siseveeteed, ning seega on direktiiviga ette nähtud ühtsed eeskirjad ohtlike kaupade siseveoks Euroopas.

3. MÄRKUSED ÜHISE SEISUKOHA KOHTA

Nõukogus 7. aprillil 2008 vastu võetud ühine seisukoht on kompromisstekst, milles kõik kolm institutsiooni kokku leppisid.

Euroopa Parlament ja nõukogu tegid kavandatud direktiivi mitmeid muudatusi. Euroopa Parlamendi täiskogul 2007. aasta septembris võeti vastu kompromissettepanekud. Kõik kolm institutsiooni nõustusid muudatustega ning eeldati, et kavandatud direktiivi suhtes lepitakse kokku esimesel lugemisel. Samas avastati, et Euroopa Parlamendis vastu võetud teksti regulatiivosast on kahes kohas tekst välja jäänud (vastavad põhjendused võeti vastu). Välja oli jäänud tekst, milles käsitletakse eeskirjade rakendamist muul eesmärgil kui ohutuse tagamine, ning tõlgete rahastamist käsitlev tekst. Kõnealused tekstid olid välja jäänud eksimuse tõttu ja teksti sisu osas ei esinenud lahkarvamusi. Väljajäänud tekst avastati liiga hilja, et seda oleks saanud esimesel lugemisel lisada, ja seega tuli nõukogul võtta vastu ühine seisukoht.

Välja jäänud tekst on järgmine:

Artikli 1 lõige 5

Liikmesriigid võivad reguleerida või keelata oma territooriumil teatavate ohtlike kaupade vedu, ent seda üksnes muudel kui veoohutusega seotud põhjustel.

Artikli 8 lõige 2

Komisjon annab vajaduse korral liikmesriikidele rahalist abi, et tõlkida ohtlike veoste rahvusvahelise autoveo Euroopa kokkulepe (ADR), ohtlike veoste rahvusvahelise raudteeveo kokkulepe (RID) ja ohtlike veoste rahvusvahelise siseveeteede Euroopa kokkulepe (ADN) ning nende muudatused liikmesriikide ametlikesse keeltesse.

4. KOKKUVÕTE

Nõukogu võttis ühise seisukoha vastu ühehäälselt. Komisjon leiab, et ühine seisukoht kajastab komisjoni ettepaneku kõiki peamisi eesmärke ja institutsioonidevaheliste läbirääkimiste tulemusi.
Ettepanek: Nõukogu määrus, millega tunnistatakse kehtetuks määrus (EÜ) nr 243/2008, millega kehtestatakse Komoori Liitu kuuluva Ndzwani saare ebaseaduslike võimude suhtes teatavad piiravad meetmed /* KOM/2008/0342 lõplik */





[pic] | EUROOPA ÜHENDUSTE KOMISJON | Brüssel 4.6.2008 KOM(2008) 342 lõplik Ettepanek: NÕUKOGU MÄÄRUS, millega tunnistatakse kehtetuks määrus (EÜ) nr 243/2008, millega kehtestatakse Komoori Liitu kuuluva Ndzwani saare ebaseaduslike võimude suhtes teatavad piiravad meetmed (komisjoni esitatud) SELETUSKIRI 1. Võttes arvesse Komoori Liitu kuuluva Ndzwani saare olukorda ning Aafrika Liidu rahu- ja julgeolekunõukogu võetud meetmeid ning Euroopa Liidult taotletavat toetust, võttis nõukogu vastu määruse (EÜ) nr 243/2008. Määrusega kehtestati vastavalt ühisele seisukohale 2008/187/ÜVJP piiravad meetmed Ndzwani ebaseaduslike võimude ja teatavate nendega seotud isikute suhtes, kes takistasid leppimisprotsessi ning ohustasid Komooride rahu ja julgeolekut. 2. 25. märtsil 2008 teostatud sõjalise sekkumise ja Komoori Liitu kuuluva Ndzwani saare valitsuse võimu taastamise järel tuleks nimetatud piiravad meetmed kehtetuks tunnistada. Seetõttu tunnistatakse ühine seisukoht 2008/187/ÜVJP ühise seisukohaga 2008/XXX/ÜVJP kehtetuks. 3. Sellest tulenevalt teeb komisjon ettepaneku määrus (EÜ) nr 243/2008 kehtetuks tunnistada. Ettepanek: NÕUKOGU MÄÄRUS, millega tunnistatakse kehtetuks määrus (EÜ) nr 243/2008, millega kehtestatakse Komoori Liitu kuuluva Ndzwani saare ebaseaduslike võimude suhtes teatavad piiravad meetmed EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 60 ja 301, võttes arvesse nõukogu […] ühist seisukohta [2008/XXX/ÜVJP], millega tunnistatakse kehtetuks ühine seisukoht 2008/187/ÜVJP, mis käsitleb Komoori Liitu kuuluva Ndzwani saare ebaseaduslike võimude suhtes kehtestatud piiravaid meetmeid[1], võttes arvesse komisjoni ettepanekut[2] ning arvestades järgmist: 4. Nõukogu võttis Aafrika Liidu esimehe taotlusel vastu ühise seisukoha 2008/187/ÜVJP,[3] millega kehtestatakse Ndzwani ebaseaduslike võimude ja teatavate nendega seotud isikute suhtes piiravad meetmed. Ühise seisukohaga 2008/187/ÜVJP ettenähtud piiravad meetmed hõlmavad eelkõige asjaomaste isikute rahaliste vahendite ja majandusressursside külmutamist[4], mida ühenduses rakendatakse määrusega (EÜ) nr 243/2008. 5. Ndzwani saarel 25. märtsil 2008 teostatud sõjalise sekkumise ja Komoori Liitu kuuluva Ndzawani saare valitsuse võimu taastamise järel tunnistati ühise seisukohaga 2008/XXX/ÜVJP kehtetuks ühise seisukohaga 2008/187/ÜVJP kehtestatud piiravad meetmed. 6. Seepärast tuleks määrus (EÜ) nr 243/2008 tunnistada kehtetuks, ON VASTU VÕTNUD KÄESOLEVA MÄÄRUSE: Artikkel 1 Määrus (EÜ) nr 243/2008 tunnistatakse kehtetuks. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas . Seda kohaldatakse alates … maist 2008. Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja [1] ELT L […], […] 2008, lk […]. [2] ELT L […], […] 2008, lk […]. [3] ELT L 59, 4.3.2008, lk 32. [4] ELT L 75, 18.3.2008, lk 53.
Komisjoni arvamus Ühendkuningriigi taotluse kohta seoses Euroopa parlamendi ja Nõukogu 17. juuni 2008. aasta Määruse (EÜ) nr 593/2008 (lepinguliste võlasuhete suhtes kohaldatava õiguse kohta („ROOMA I”)) KOHALDAMISEGA /* KOM/2008/0730 lõplik */





[pic] | EUROOPA ÜHENDUSTE KOMISJON | Brüssel 7.11.2008 KOM(2008) 730 lõplik KOMISJONI ARVAMUS Ühendkuningriigi taotluse kohta seoses Euroopa Parlamendi ja nõukogu 17. juuni 2008. aasta määruse (EÜ) nr 593/2008 (lepinguliste võlasuhete suhtes kohaldatava õiguse kohta („Rooma I”)) kohaldamisega KOMISJONI ARVAMUS Ühendkuningriigi taotluse kohta seoses Euroopa Parlamendi ja nõukogu 17. juuni 2008. aasta määruse (EÜ) nr 593/2008 (lepinguliste võlasuhete suhtes kohaldatava õiguse kohta („Rooma I”)) kohaldamisega 1. SISSEJUHATUS 1. 17. juunil 2008 võtsid Euroopa Parlament ja nõukogu vastu määruse (EÜ) nr 593/2008 lepinguliste võlasuhete suhtes kohaldatava õiguse kohta („Rooma I”) (edaspidi „määrus 593/2008”)[1]. Vastavalt Ühendkuningriigi ja Iirimaa seisukohta käsitleva protokolli artiklile 1 ei osalenud Ühendkuningriik kõnealuse määruse vastuvõtmises. 2. Kuid kõnealuse protokolli artikli 4 alusel võib Ühendkuningriik „mis tahes ajal pärast Euroopa Ühenduse asutamislepingu IV jaotise alusel meetme võtmist nõukogu poolt teatada nõukogule ja komisjonile, et ta soovib võtta sellist meedet. Sel juhul kohaldatakse Euroopa Ühenduse asutamislepingu artikli 11 lõikes 3 sätestatud menetlust mutatis mutandis .” 3. 24. juuli 2008. aasta kirjaga, mille komisjon sai 30. juulil 2008, teatas Ühendkuningriik komisjonile, et ta soovib kohaldada määrust 593/2008. 4. Kooskõlas Euroopa Ühenduse asutamislepingu artikliga 11a seoses tõhustatud koostööga, mida kohaldatakse samuti mutatis mutandis , kohaldatakse järgmist menetlust: „Liikmesriik, kes soovib osaleda vastavalt artiklile 11 rajatud tõhustatud koostöös, annab oma kavatsusest nõukogule ja komisjonile, kes annab oma arvamuse nõukogule kolme kuu jooksul pärast teate saamist. Nelja kuu jooksul pärast teate kättesaamist teeb komisjon otsuse arvamuse ja sellise erikorra kohta, mida ta võib vajalikuks pidada.” 5. Vastavalt kõnealusele artiklile esitab komisjon nõukogule järgmise arvamuse. 2. ARVAMUS Komisjon tervitab Ühendkuningriigi taotlust hakata kohaldama määrust 593/2008, millel on keskne koht ühenduse tsiviilõigustikus. Sellepärast soosib komisjon osalemist. Määrus peaks Ühendkuningriigis jõustuma kuupäeval, mil Ühendkuningriigile tehakse teatavaks komisjoni otsus Ühendkuningriigi taotluse kohta. Muude liikmesriikide suhtes tuleks määrust kohaldada alates 17. detsembrist 2009, välja arvatud artiklit 26, mida tuleks kohaldada alates 17. juunist 2009. [1] ELT L 177, 4.7.2008, lk 6.
Ettepanek: Nõukogu otsus Euroopa Ühenduse ühinemise kohta ÜRO Euroopa Majanduskomisjoni eeskirjaga nr 61 tarbesõidukite tunnustamist käsitlevate sätete kohta seoses kabiini tagapaneelist eespool väljaulatuvate osadega /* KOM/2008/0675 lõplik - AVC 2008/0205 */





[pic] | EUROOPA ÜHENDUSTE KOMISJON | Brüssel 29.10.2008 KOM(2008) 675 lõplik 2008/0205 (AVC) Ettepanek: NÕUKOGU OTSUS Euroopa Ühenduse ühinemise kohta ÜRO Euroopa Majanduskomisjoni eeskirjaga nr 61 tarbesõidukite tunnustamist käsitlevate sätete kohta seoses kabiini tagapaneelist eespool väljaulatuvate osadega (komisjoni esitatud) 2008/0205 (AVC) Ettepanek: NÕUKOGU OTSUS Euroopa Ühenduse ühinemise kohta ÜRO Euroopa Majanduskomisjoni eeskirjaga nr 61 tarbesõidukite tunnustamist käsitlevate sätete kohta seoses kabiini tagapaneelist eespool väljaulatuvate osadega EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukitele ning neile paigaldatavatele ja/või neil kasutatavatele seadmetele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikuse tunnustamise tingimusi (edaspidi „1958. aasta muudetud kokkulepe”),[1] eriti selle artikli 3 lõiget 3 ja artikli 4 lõike 2 teist taanet, võttes arvesse komisjoni ettepanekut[2], võttes arvesse Euroopa Parlamendi nõusolekut[3] ning arvestades järgmist: (1) Eeskirja nr 61 (tarbesõidukite tunnustamist käsitlevate sätete kohta seoses kabiini tagapaneelist eespool väljaulatuvate osadega) standardnõuete eesmärk on kaotada kokkuleppeosaliste vahel tehnilised tõkked mootorsõidukite kaubanduses ning tagada kõrge ohutus- ja kaitsetase kõnealuste sõidukite kasutamisel. (2) Eeskirjast nr 61 on teatatud kokkuleppeosalistele ja see on jõustunud kõigi kokkuleppeosaliste suhtes, kes ei teatanud oma eriarvamustest 1958. aasta läbivaadatud kokkuleppele lisatud eeskirjas täpsustatud kuupäevaks või kuupäevadeks. (3) Kõnealune eeskiri tuleb inkorporeerida ühenduse mootorsõidukite tunnustamise süsteemi ja seega lisada ühenduses kehtivatele õigusaktidele, ON TEINUD JÄRGMISE OTSUSE: Artikkel 1 1. Euroopa Ühendus ühineb ÜRO Euroopa Majanduskomisjoni eeskirjaga nr 61 tarbesõidukite tunnustamist käsitlevate sätete kohta seoses kabiini tagapaneelist eespool väljaulatuvate osadega[4]. 2. Eeskirja tekst on lisatud käesolevale otsusele[5]. Artikkel 2 Vastavalt [direktiivi 70/156/EMÜ artikli 9 lõikele 1] / [direktiivi 2007/46/EÜ artiklile 35] tunnistatakse ÜRO Euroopa Majanduskomisjoni eeskirja nr 61 ja Euroopa Parlamendi ja nõukogu direktiivi 92/114/EÜ nõuded võrdväärseks. Brüssel, Nõukogu nimel eesistuja (…) [1] ELT C , , lk. . [2] ELT C , , lk. . [3] ELT C , , lk. . [4] Vt dokument E/ECE/324-E/ECE/TRANS/505-Rev.1/Add.93 – muudatused 1–4. [5] Kõnealune eeskiri avaldatakse Euroopa Liidu Teatajas .
17. mail 2006. aastal Euroopa Parlamendi, nõukogu ja komisjoni vahel sõlmitud institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) muudatuse eelnõu /* KOM/2008/0834 lõplik */





[pic] | EUROOPA ÜHENDUSTE KOMISJON | Brüssel 2.12.2008 KOM(2008) 834 lõplik 17. mail 2006. aastal Euroopa Parlamendi, nõukogu ja komisjoni vahel sõlmitud institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) muudatuse eelnõu (komisjoni esitatud) SELETUSKIRI Toiduainete ja tooraine hiljutine hinnatõus on põhjustanud muret eriti seoses selle mõjuga arengumaadele. Komisjon tegi ettepaneku luua uus rahastamisvahend kiireks reageerimiseks toiduainete hinnatõusule arengumaades (KOM(2008) 0450 – 2008/0149(COD). Olles uurinud kulude ümberjaotamise võimalusi rubriigis 4 ja kõigi muude olemasolevate rahastamisvahendite (stabiilsusinstrument, paindlikkusinstrument) kasutatavust, leiti et rahastamisvahendi rahastamiseks saaks ühe võimalusena kasutada hädaabireservi. Kuna hädaabireservile 2008. aastaks ettenähtud summast ei piisa toiduainete hinnatõusu rahastamisvahendi vajaduste katmiseks, on vaja seda suurendada, et reserv saaks osaleda rahastamisvahendi finantseerimises. Hädaabireservi summaks on kinnitatud 221 miljonit eurot püsihindades kogu finantsraamistiku kestuse ajaks. Nõukogu ja Euroopa Parlament nõustusid, et seda summat tuleb 2008. aasta jaoks ühekordselt ja erandkorras suurendada 479,218 miljoni euroni (jooksevhindades). Seetõttu tuleks vastavalt muuta institutsioonidevahelise kokkuleppe punkti 25, milles on sätestatud hädaabireservi summa. 17. mail 2006. aastal Euroopa Parlamendi, nõukogu ja komisjoni vahel sõlmitud institutsioonidevahelise kokkuleppe (eelarvedistsipliini ja usaldusväärse finantsjuhtimise kohta) muudatuse eelnõu Euroopa Parlament, Euroopa Liidu Nõukogu ja Euroopa Ühenduste Komisjon, arvestades järgmist: (1) Toiduainete ja tooraine hiljutine hinnatõus on põhjustanud muret eriti seoses selle mõjuga arengumaadele. Komisjon tegi ettepaneku luua uus rahastamisvahend kiireks reageerimiseks toiduainete hinnatõusule arengumaades[1] ja mõlemad eelarvepädevad institutsioonid nõustusid 21. novembril 2008. aastal toimunud lepituskohtumisel eraldama osa selle rahastamisvahendi finantseerimiseks hädaabireservist. (2) Kuna hädaabireservile 2008. aastaks ettenähtud summast ei piisa toiduainete hinnatõusu rahastamisvahendi vajaduste katmiseks, on vaja seda suurendada, et reserv saaks osaleda rahastamisvahendi finantseerimises. (3) Erakorralise olukorra lahendamiseks tuleks hädaabireservi 2008. aasta jaoks ühekordselt ja erandkorras suurendada 479,218 miljoni euroni jooksevhindades. (4) Seetõttu tuleks eelarvedistsipliini ja usaldusväärse finantsjuhtimise institutsioonidevahelise kokkuleppe punkti 25 vastavalt muuta, on kokku leppinud järgmises: punkti 25 esimesele lõigule lisatakse järgmine lause: „Kõnealust summat suurendatakse 2008. aasta jaoks erandkorras 479,218 miljoni euroni jooksevhindades.” Brüssel, […] Euroopa Parlamendi nimel Nõukogu nimel Komisjoni nimel president eesistuja president [1] KOM(2008) 0450 – 2008/0149(COD)
Ettepanek: Euroopa parlamendi ja Nõukogu otsus paindlikkusinstrumendi kasutuselevõtu kohta /* KOM/2008/0833 lõplik */





[pic] | EUROOPA ÜHENDUSTE KOMISJON | Brüssel 2.12.2008 KOM(2008) 833 lõplik Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtu kohta SELETUSKIRI 17. mai 2006. aasta institutsioonidevahelise kokkulepe[1] võimaldab kasutusele võtta paindlikkusinstrumendi, et rahastada selgelt määratletud kulusid, mida ei saa rahastada mitmeaastase finantsraamistiku ühe või mitme rubriigi ülemmäärade piires. 2009. aasta eelarve raames on vaja teha täiendavaid kulutusi, mis ületavad rubriigi 4 ülemmäärasid. Seetõttu on tehtud ettepanek võtta kooskõlas institutsioonidevahelise kokkuleppe punktiga 27 kasutusele paindlikkusinstrument. Paindlikkusinstrumendi abil rahastatavad summad: - 420 miljonit eurot, et finantseerida rahastamisvahendit kiireks reageerimiseks toiduainete hinnatõusule arengumaades. Eelarvepädevatele institutsioonidele tuletatakse meelde, et otsuse avaldamine Euroopa Liidu Teatajas ei või toimuda hiljem 2009. aasta eelarve avaldamisest. Ettepanek: EUROOPA PARLAMENDI JA NÕUKOGU OTSUS paindlikkusinstrumendi kasutuselevõtu kohta EUROOPA PARLAMENT JA EUROOPA LIIDU NÕUKOGU, võttes arvesse 17. mai 2006. aasta institutsioonidevahelist kokkulepet Euroopa Parlamendi, nõukogu ja komisjoni vahel eelarvedistsipliini ja usaldusväärse finantsjuhtimise kohta,[2] eriti selle punkti 27 viiendat lõiku, võttes arvesse komisjoni ettepanekut[3] ning arvestades järgmist: Mõlemad eelarvepädevad institutsioonid nõustusid 21. novembril 2008. aastal toimunud lepituskohtumisel ületama rubriigi 4 ülemmäärasid ja võtma 2009. eelarve täiendavaks rahastamiseks kasutusele 420 miljoni euro ulatuses paindlikkusinstrumendi vahendeid, et finantseerida rahastamisvahendit kiireks reageerimiseks toiduainete hinnatõusule arengumaades, ON VASTU VÕTNUD JÄRGMISE OTSUSE: Artikkel 1 Euroopa Liidu 2009. aasta üldeelarves (edaspidi „2009. aasta eelarve”) kasutatakse paindlikkusinstrumenti, et teha kättesaadavaks 420 miljonit eurot kulukohustuste assigneeringutena. Kõnealust summat kasutatakse selleks, et finantseerida rubriigist 4 täiendavalt rahastamisvahendit kiireks reageerimiseks toiduainete hinnatõusule arengumaades. Artikkel 2 Käesolev otsus avaldatakse Euroopa Liidu Teatajas . Brüssel, Euroopa Parlamendi nimel Nõukogu nimel president eesistuja [1] ELT C 139, 14.6.2006, lk 1. [2] ELT C 139, 14.6.2006, lk 1. [3] ELT […]
Ettepanek: Nõukogu määrus, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga /* KOM/2009/0024 lõplik */





[pic] | EUROOPA ÜHENDUSTE KOMISJON | Brüssel 21.1.2009 KOM(2009) 24 lõplik Ettepanek: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga (komisjoni esitatud) SELETUSKIRI 1. Kooskõlas ühisseisukohaga nr 2003/495/ÜVJP ja ÜRO Julgeolekunõukogu resolutsiooniga nr 1483 (2003) kehtestati nõukogu määrusega (EÜ) nr 1210/2003 teatavad piiravad meetmed Iraagi suhtes. Määruse (EÜ) nr 1210/2003 artiklitega 2 ja 10 kehtestati muu hulgas erikord seoses Iraagist eksporditava nafta, naftatoodete ja maagaasi eest tehtavate maksetega ja Iraagi teatavate varade kohtuliku puutumatusega. 2. 18. detsembri 2007. aasta resolutsioonis nr 1790 otsustas ÜRO Julgeolekunõukogu muu hulgas, et sellist erikorda kohaldatakse kuni 31. detsembrini 2008. Kooskõlas ühisseisukohaga nr 2008/186/ÜVJP muudeti vastavalt määrust (EÜ) nr 1210/2003 määrusega (EÜ) nr 195/2008. 3. 22. detsembri 2008. aasta resolutsioonis nr 1859 otsustas ÜRO Julgeolekunõukogu seda erikorda Iraagi taotlusel pikendada kuni 31. detsembrini 2009. Seepärast tuleks määrust (EÜ) nr 1210/2003 vastavalt muuta. Ettepanek: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 60 ja 301, võttes arvesse ühist seisukohta 2009/.../ÜVJP, millega muudetakse Iraaki käsitlevat ühist seisukohta 2003/495/ÜVJP[1], võttes arvesse komisjoni ettepanekut ning arvestades järgmist: 4. Kooskõlas ÜRO Julgeolekunõukogu resolutsiooniga nr 1483(2003) kehtestati määruse (EÜ) nr 1210/2003 (mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96[2]) artikliga 2 erikord seoses Iraagist eksporditava nafta, naftatoodete ja maagaasi eest tehtavate maksetega; sama määruse artikliga 10 kehtestati erikord seoses Iraagi teatavate varade kohtuliku puutumatusega. Sellist erikorda kohaldati kuni 31. detsembrini 2008. 5. ÜRO Julgeolekunõukogu resolutsioonis 1859(2008) ja ühises seisukohas 2009/…/ÜVJP on sätestatud, et mõlemat erikorda tuleks kohaldada kuni 31. detsembrini 2009. Seetõttu tuleks vastavalt muuta määrust (EÜ) nr 1210/2003. 6. Käesolevas määruses sätestatud meetmete tõhususe tagamiseks peab käesolev määrus viivitamata jõustuma, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EÜ) nr 1210/2003 artikli 18 lõige 3 asendatakse järgmisega: „3. Käesoleva määruse artikleid 2 ja 10 kohaldatakse kuni 31. detsembrini 2009“. Artikkel 2 Käesolev määrus jõustub selle Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja [1] ELT L…, …2009, lk . [2] ELT L 169, 8.7.2003, lk 6.